Diari Oficial de la Generalitat Valenciana


Sumari del DOGV 7124, del 03-10-2013 (2013/9479)

Informació pública de l'Acord de 24 de juny de 2013, del Ple de l'Ajuntament, d'aprovació del programa d'actuació integrada, junt amb el pla parcial i avantprojecte d'urbanització del sector Al-7 del pla general.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7124

Data del DOGV
:   03-10-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/9479


Data del document
:   03-07-2013

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * administració local
    * pla d'urbanisme

Informació pública de l'Acord de 24 de juny de 2013, del Ple de l'Ajuntament, d'aprovació del programa d'actuació integrada, junt amb el pla parcial i avantprojecte d'urbanització del sector Al-7 del pla general. [2013/9479]  
El Ple de l'Ajuntament, en sessió celebrada el 24 de juny de 2013, adoptà l'acord següent:  
Primer. Aprovar el programa d'actuació integrada, junt amb el pla parcial i avantprojecte d'urbanització del sector Al-7 del Pla General d'Elx, presentat pel senyor Hernández Amorós, en nom i representació de l'Agrupació d'Interés Urbanístic El Altet 7, adjudicant-ne l'execució a la referida Agrupació, amb les consideracions derivades quant a la proposició jurídica i econòmica de l'informe de data 8 de novembre de 2007 de l'arquitecta municipal i de l'informe de la tècnica del Servici Jurídic d'Urbanisme, de data 20 de setembre de 2006, així com del fonament de dret onzé, i quant a l'avantprojecte d'urbanització del que establix el fonament de dret quint respecte al pressupost d'execució de les obres d'urbanització.  
  
Segon. Hauran de presentar-se en el termini de 15 dies exemplars corregits de la proposició jurídica i econòmica i de l'avantprojecte d'urbanització en què es facen constar estes consideracions, així com còpia de tots els documents en suport digital.  
Tercer. En el termini d'un mes a partir de la notificació de l'acord d'aprovació i adjudicació del programa, es procedirà a la formalització en document administratiu del conveni de programació en el qual es faran constar els compromisos i les obligacions a assumir per l'adjudicatari i l'Administració durant l'execució del programa, terminis, desplegament i execució del programa, règim de penalitats per demora de l'urbanitzador i qualsevol altra clàusula que l'Ajuntament considere necessari establir. Amb anterioritat a la formalització del contracte, l'urbanitzador haurà d'acreditar davant de l'administració la constitució de la garantia definitiva.  
Quart. Facultar l'alcaldessa o el regidor delegat per a la firma del conveni.  
Quint. Notificar la present resolució a tots els que figuren com a interessats en l'expedient.  
Sext. Donar trasllat del programa d'actuació integrada del sector Al-7 a la conselleria competent en matèria d'urbanisme.  
Sèptim. Ordenar la publicació del present acord al Butlletí Oficial de la Província d'Alacant així com una ressenya al Diari Oficial de la Comunitat Valenciana.  
  
Elx, 3 de juliol de 2013.- El tinent d'alcalde d'Ordenació Urbana i Infraestructures: Vicente J. Granero Miralles.